## 9. évfolyam – fakultációs foglalkozás

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Szövegvilágok | 4 |
| 2. A görög mitológia, az antik görög epika és líra | 10 |
| 3. Az antik színház és dráma | 3 |
| 4. Az antik római irodalom | 3 |
| 5. A Biblia, mint kulturális kód | 3 |
| 6. A középkor irodalma | 4 |
| 7. A reneszánsz irodalma | 1 |
| 8. Janus Pannonius | 1 |
| 9. A barokk és a rokokó irodalma | 1 |
| 10. Az angol színház a 16–17. században és Shakespeare | 3 |
| 11. Rendszerező ismétlés | 3 |
| *Összes óraszám:* | *36* |

*1. Szövegvilágok*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* pontosítja az irodalom és az írásbeliség, irodalom és művészet összefüggéseit
* megismeri és értelmezi az irodalmi művek fikcionalitását, nyelvi megalkotottságát
* tudatosítja a szépirodalom és a népszerű irodalom kapcsolatát, megismeri a szövegek közti párbeszéd lehetőségeit, ismeri az irodalmi műnemek, műfajok rendszerét

A témakör tanulása eredményeként a tanuló:

* ismeri az irodalom fogalmát, kialakulását, az írásbeliség fogalmát, az irodalom és művészet összefüggéseit
* ismeri az irodalomban a világalkotás, szövegvilág, fikció fogalmát a szövegköztiséget (intertextualitás), a szerző-mű-befogadó kapcsolatát

Fejlesztési feladatok és ismeretek

* Az irodalom fogalma, eredete, szóbeliség és írásbeliség
* Az irodalom, mint világalkotás, saját írói világ alkotása
* Örkény István: Ballada a költészet hatalmáról
* Népszerű irodalom - szépirodalom (saját olvasói tapasztalatok alapján is)
* Szövegek párbeszéde, az intertextualitás (József Attila Születésnapomra c. versének összehasonlítása Tóth Krisztina-, Orbán Ottó- és Kovács András Ferenc-versrészletekkel)

Fogalmak: irodalom, szóbeliség, írásbeliség, esztétika, népszerű irodalom, szépirodalom, fikcionalitás, nyelvi megalkotottság, lírai én, elbeszélő, beszédhelyzet, vershelyzet, szövegköztiség (intertextualitás), időbeliség, irodalmi közlésfolyamat (szerző, mű, befogadó), megértés, értelmezés

Javasolt tevékenységek

* Az általános iskolából hozott tanultak felelevenítése, ismétlése csoportos megbeszélés, feladatok segítségével
* Saját írói világ alkotása szövegalkotási feladat segítségével
* Saját olvasói tapasztalatok megosztása tanári irányítással

*2. A görög mitológia, az antik görög epika és líra*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismer és azonosít alapvető emberi magatartásformákat mitológiai történetekben és eposzokban
* megismer irodalmi alapformákat, műfajokat és motívumokat
* elemzi a történetmesélés formáit
* elemzi az elbeszélői nézőpontokat és a narratív struktúra szerepét
* felismeri a görög kultúra máig tartó hatását: pl. archetipikus helyzetek, mitológiai és irodalmi adaptációk, intertextualitás, mai magyar szókincs

A témakör tanulása eredményeként a tanuló:

* tudja, hogy az irodalomolvasás érzelmi, gondolati, erkölcsi és esztétikai élmények forrása
* felismeri az alapvető emberi magatartásformákat az irodalmi művekben
* elsajátít erkölcsi és esztétikai érzéket
* értelmezni tud irodalmi alapformákat, műfajokat, motívumokat
* kapcsolatot tud keresni az antik-görög és a mai kultúra nagy hagyományaival, kódjaival

Fejlesztési feladatok és ismeretek

* Mitológiai történetek és hősök különféle feldolgozásokban, történettípusok: pl. Héraklész, Thészeusz, Sziszüphosz, Danaidák, Phaedra, Tantalosz, Niobé, Oresztész, az aranygyapjú története, Ámor és Psyché
* Ovidius: Átváltozások (részletek, például Pygmalion, Midas, Perszephoné, Narcis, Daphne)
* A görög mítoszok továbbélése a modern lírában: pl. Babits Mihály: Danaidák, Kormos István: Orpheusz éneke, Vas István: Ulysses kimaradt kalandja
* A szerzőkhöz, illetve hősökhöz kapcsolódó toposzok
* Irodalmi alapformák, történetek és motívumok hatása, továbbélése többféle értelmezésben az európai és a magyar irodalomban, képzőművészetben, filmen
* Homérosz Iliászának összehasonlítása a Trója című filmmel

Fogalmak: szóbeliség, írásbeliség, antikvitás, mítosz, mitológia, eposz, eposzi konvenciók, kaland, utazás, mint cselekményszervező elv, dal, elégia, epigramma, himnusz, hexameter, archetípus, toposz

Javasolt tevékenységek

* A mitológiai történetek megvizsgálása csoportos megbeszélés, feladatok segítségével
* A mitológiai történetek és a 20. században keletkezett művek összehasonlítása elemzéses feladatokkal
* Kiselőadás, tanulói beszámoló tartása, prezentáció készítése kijelölt anyagok segítségével
* A témát feldolgozó filmművészeti alkotás megtekintése és elemzése

*3. Az antik színház és dráma*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes dialogikus mű olvasására, befogadására, értelmezésére, egy drámarészlet előadására
* felismer különféle magatartásformákat, konfliktusokat, értékeket és hibákat harmónia, mértéktartás, hübrisz), ezek elemzésével, értékelésével fejlődik erkölcsi érzéke
* pontosítja a katarzis fogalmát, felismeri, hogy a befogadóra tett hatások változatosak
* képes a műről szóló vélemények kritikus befogadására

A témakör tanulása eredményeként a tanuló:

* ismeri az alapvető erkölcsi értékek melletti kiállást
* azonosul a példaadó emberi magatartásformákkal
* képes dialogikus művek befogadására, értelmezésére, az erkölcsi gondolkodásra

Fejlesztési feladatok és ismeretek

* Szophoklész: Oidipusz király
* Az antik dráma hatása a drámatörténetre

Fogalmak: színház, esztétikai minőség, tragikum, komikum, tragédia, komédia, dialógus, akció, dikció, alapszituáció, konfliktus, drámai szerkezet, kar, katarzis

Javasolt tevékenységek

* A drámai mű elolvasása és feldolgozása
* Az általános iskolából hozott tanultak felelevenítése, csoportos megbeszélés, feladatok megoldása
* Szövegalkotási feladat, esszé írása

*4. Az antik római irodalom*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* azonosít, értékel emberi magatartásformákat a művek, illetve a szerzők portréi alapján, véleményezi a horatiusi életelvek érvényességét
* megismer irodalmi műfajokat, versformákat
* értelmezi a görög és római kultúra viszonyát
* felismeri a római kultúra máig tartó hatását

A témakör tanulása eredményeként a tanuló:

* meg tud érteni és értékelni tud különböző magatartásformákat
* azonosul a példaadó erkölcsi értékekkel
* ismeri a műfajok, versformák szervezői elveit, kapcsolatot tud keresni az antik római és a mai kultúra nagy hagyományaival, kódjaival

Fejlesztési feladatok és ismeretek

* Vergilius: Aeneis (részletek)
* A római istenek
* A római irodalom műfajainak, témáinak, motívumainak hatása, továbbélése: pl. Petri György: Horatiusi, Weöres Sándor: Merülő Saturnus, Kosztolányi Dezső: Caligula/ Marcus Aurelius

Fogalmak: dal, óda, strófaszerkezet, ars poetica, átváltozástörténet

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* Vergilius eposzának feldolgozása kijelölt részletek alapján
* Művek elemzése egyéni és csoportos munkaformában
* Szövegalkotási feladat, esszé írása

*5. A Biblia, mint kulturális kód*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismer, felismer bibliai élethelyzeteket, magatartásformákat, témákat, motívumokat
* tudja néhány közkeletű bibliai szólás, állandósult kifejezés eredetét és jelentését
* ismeri a Bibliához kapcsolódó ünnepek, hagyományok (karácsony, húsvét, pünkösd, vízkereszt stb.) eredetét, tartalmát
* tudatosítja a bibliai motívumok, témák, műfajok továbbélését a kultúrában
* ismeri a Biblia máig tartó hatását az európai irodalomra és művészetre (zene, képzőművészet, film, dramatikus hagyomány, parafrázisok, adaptációk többféle művészeti ágból)

A témakör tanulása eredményeként a tanuló:

* tudatosítja a bibliai történetek etikai vonatkozásainak
* ismeri a bibliai élethelyzetek, magatartásformák, témák, motívumok befogadásának képességét, tisztában lesz a továbbélő hatásukkal

Fejlesztési feladatok és ismeretek

* A bibliai hagyomány továbbélése az európai és a magyar szóbeli és írásos kultúrában (pl. szókincsben, szólásokban, témákban, motívumokban, a római istenek
* Karinthy: Barabbás / Dsida Jenő: Nagycsütörtök / T.S. Eliot: A háromkirályok utazása
* Krúdy Gyula: Szindbád útja a halálnál vagy Füst Milán: Mózes számadása / Tamási Áron: Kányák a templomban

Fogalmak: Biblia, Ószövetség, Újszövetség, kánon, teremtéstörténet, pusztulástörténet, zsoltár, próféta, evangélium, apostol, példabeszéd, apokalipszis

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* A Biblia történeteinek feldolgozása kijelölt részletek alapján
* A témához kapcsolódó művek elemzése és összehasonlítása egyéni és csoportos munkaformában
* Szövegalkotási feladat, esszé írása

*6. A középkor irodalma*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megérti a történelmi és művelődéstörténeti korszakolás problémáit
* felismeri a középkor hatását a későbbi korokra
* ismeri néhány szemelvény alapján Villon életművének jelentőségét

A témakör tanulása eredményeként a tanuló:

* tisztában lesz az európai és a magyar irodalom nagy hagyományaival, kódjaival
* érti a történelmi és művelődéstörténeti korszakolás problémáit (ókor-középkor-reneszánsz)
* érzékeli a középkori irodalom sajátosságait
* ismeri a korszak műfajait, világképét, értékrendjét
* ismer néhány konkrét alkotást

Fejlesztési feladatok és ismeretek

* Villon művei (pl. egy-két részlet a Nagy testamentumból)
* Faludy Villon fordításai
* Szerb Antal: Szerelem a palackban / Szerb Antal: A Pendragon-legenda (részlet)

Fogalmak: középkori irodalom, lovagi költészet, testamentum, balladaforma, refrén, regény, fikció

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* A témához kapcsolódó művek elemzése és összehasonlítása egyéni és csoportos munkaformában
* Szövegalkotási feladat, esszé írása

*7. A reneszánsz irodalma*

Óraszám: 1 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tudatosítja a legfontosabb reneszánsz eszményeket, értékeket, tárgyakat, témákat
* Boccaccio műve alapján megismerkedik a kor lehetséges / sajátos alkotói magatartásaival (kettősségek: tudós humanizmus és személyes élményanyag, illetve a szórakoztatás szándéka)
* pontosítja ismereteit műelemzés alapján a novella műfajáról

A témakör tanulása eredményeként a tanuló:

* tudatosítja az eszménykép és műalkotás helyét a hétköznapi életben
* a reneszánsz eszmények, értékek, témák, alkotások, alkotói magatartások befogadása révén fejleszti az azonosulási és kritikai érzékét
* ismeri a művelődéstörténeti és stílustörténeti korszakolás problémáit

Fejlesztési feladatok és ismeretek

* Boccaccio: Dekameron 2. nap 5. novella

Fogalmak: reneszánsz, humanizmus, humanista, novella, szonett, versciklus

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* Prezentáció vagy beszámoló készítése a reneszánsz irodalmából
* A témához kapcsolódó mű elemzése egyéni és csoportos munkaformában
* Szövegalkotási feladat, esszé írása
* A Dekameron című filmművészeti alkotás megtekintése

*8. Janus Pannonius*

Óraszám: 1 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismeri egy humanista alkotó portréját, költői és emberi szerepvállalását, személyes élményanyagának költészetformáló szerepét
* tudatosítja, értékeli az életmű néhány fontos témáját, a lírai alany magatartását (pl. költői öntudat, művészi becsvágy, búcsúzás, betegség, katonáskodás, test és lélek)

A témakör tanulása eredményeként a tanuló:

* ismeri egy humanista alkotó portréját
* értékelni tudja az életmű néhány fontos témáját
* átlátja az emberi lét és az embert körülvevő világ lényegi kérdéseinek különböző megközelítési módjait
* fejlődik a tanuló történeti és a problémamegoldó gondolkodása

Fejlesztési feladatok és ismeretek

* Janus Pannonius: Mikor a táborban megbetegedett

Fogalmak: elégia, refrén, disztichon, költői magatartás, irónia, gúny

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* A témához kapcsolódó mű elemzése egyéni és csoportos munkaformában
* Szövegalkotási feladat, esszé írása

*9. A barokk és a rokokó irodalma*

Óraszám: 1 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megismer fogalomhasználati problémákat (művelődéstörténeti korszak, korstílus, stílusirányzat)

A témakör tanulása eredményeként a tanuló:

* ismeri a reneszánsz, barokk, klasszicista életeszmény mai tanulságait
* kronológiailag tájékozott, tisztában van a művelődéstörténeti korszak, korstílus, stílusirányzat, irányzatok egymás mellett élésével
* képességet szerez a reneszánsz és a barokk / klasszicizmus alapvető formáinak és stílusjegyeinek azonosítására, megnevezésére

Fejlesztési feladatok és ismeretek

* A reneszánsz kései szakasza (manierizmus)
* Szemelvény a korszakból: Cervantes: Don Quijote (részlet)

Fogalmak: manierizmus, korstílus, stílusirányzat

Javasolt tevékenységek

* Az általános iskolából hozott tanultak felelevenítése a kapcsolódó műfajokról, fogalmakról, csoportos megbeszélés, feladatok megoldása
* A témához kapcsolódó mű elemzése egyéni és csoportos munkaformában
* Szövegalkotási feladat, esszé írása
* Prezentáció vagy beszámoló készítése a barokk és rokokó irodalmából
* A Don Quijote című filmművészeti alkotás (vagy részleteinek) megtekintése

*10. Az angol színház a 16–17. században és Shakespeare*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismer néhány Shakespeare-témát, szállóigét
* képes egy mű részletes elemzése kapcsán a hősök jellemzésére, magatartásuk, konfliktusaik értékelésére
* megérti a befogadói elvárások (korabeli közönség) és a dramaturgia összefüggését
* felismeri a dráma másik létformáját (aktuális színházi előadások, rendezői értelmezések hatásával)
* értékeli az újrafordítások, filmes feldolgozások szerepét
* lehetőség szerint megtekint egy színházi előadást (vagy felvételét)

A témakör tanulása eredményeként a tanuló:

* megismerte a végzetszerűség és az egyéni felelős cselekvés dilemmáját, a szeretetteljes kapcsolat próbáit, a konfliktushelyzetek kezelésének módjait
* meg tudja ítélni a művekben felvetett erkölcsi problémákat
* ismeri az angol reneszánsz színház és dráma jellemzőit, a shakespeare-i dramaturgia és nyelvezet befogadását
* reflektálni tud Shakespeare drámaírói életművének, művészetének mai hatására

Fejlesztési feladatok és ismeretek

* Shakespeare drámái, Hamlet vagy Lear király
* A Shakespeare-rejtély: az Anonymus című film

Fogalmak: drámai műfajok, drámai szerkezet, drámai nyelv, drámai jellem, blank verse

Javasolt tevékenységek

* Az általános iskolából hozott tanultak felelevenítése a kapcsolódó alkotóról, fogalmakról, csoportos megbeszélés, feladatok megoldása
* A témához kapcsolódó mű elemzése egyéni és csoportos munkaformában
* Szövegalkotási feladat, esszé írása
* Prezentáció vagy beszámoló készítése Shakespeare életéről, pályájáról
* Színházlátogatás, illetve színházi előadás élményének megbeszélése

*11. Rendszerező ismétlés*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* átismétli a tanév során tanultakat

A témakör tanulása eredményeként a tanuló:

* rendszerezi a tanév során megtanult ismereteket
* tájékozott lesz az ókori és középkori irodalom terén, illetve a reneszánsz és barokk korszak irodalmában
* átfogó képet kap az európai irodalom kezdeteiről és fejlődéséről a 16. századig

Fejlesztési feladatok és ismeretek

* Összefoglaló ismétlés
* Választott alkotó (korábban nem tárgyalt) művének, vagy egy irodalomtörténeti korszaknak az elemző bemutatása prezentáció, kiselőadás formájában

Fogalmak: az adott témához kapcsolódó szakkifejezések

Javasolt tevékenységek

* Szövegalkotási feladat, esszé írása
* Prezentáció vagy beszámoló készítése választott témából